# data[].attributes.body
Vallarsel var tekinn í notkun 20.maí 1979 og varð því 40 ára í ár. Leikskólinn Vallarsel er 930,6 fermetrar með leikskólarými fyrir 143 börn samtímis. Deildirnar eru 6 og heita: Skarð, Jaðar, Lundur, Stekkur, Hnúkur og Vellir en öll þessi nöfn vísa í umhverfi leikskólans. Tónlist er aðaláhersluatriðið í uppeldisstarfi Vallarsels. Börnin eru virkjuð í tónlistarstarfinu með lykilorðunum fjölbreytni, gleði og gaman að leiðarljósi. Markmiðið með tónlistinni er að barnið fái í gegnum söng, leik, hlustun og frjálsa

tjáningu sem fjölbreyttasta reynslu af tónlist og þeim hljóðheimi sem er alls staðar í kringum okkur.

# data[].attributes.body
Lögð er áhersla á að börnin læri að klæða sig sjálf. Í fataklefanum er t.a.m. markmiðið að gefa hverju barni góðan tíma og lögð er áhersla á að þau njóti stuðnings og þolinmæði hinna fullorðnu. Þannig öðlast þau færni í að klæða sig í og úr útifötunum og ganga frá eftir sig

# data[].attributes.body
Höfuðáhersla er lögð á að efla félagsfærni og sjálfstæði barnanna enda er það undirstaða frekara náms.
Sérstök áhersla er lögð á að leikurinn sé námsleið barnsins og eru hugmyndafræði og starfsaðferðir leikskólans lagðar til grundvallar því starfi.

# data[].attributes.body
Í útiverunni leika börnin sér mest frjálst og er boðið upp á hefðbundið leikefni. Einnig er farið með börnin í styttri og lengri gönguferðir í nánasta umhverfi leikskólans.

Yfir vetrartímann er útivist oftast einu sinni á dag, þó breytilegt eftir veðri. Yngri börnin fara út fyrir hádegi og eldri eftir hádegi.

Yfir sumartímann er útiveran aukin umtalsvert, þá er boðið upp á mismunandi stöðvar með fjölbreyttum verkefnum við allra hæfi. Kór er svokallaður útileikskóli á sumrin og flest fært út sem hægt er að færa út. Þ.m.t. samverustundir, kaffitímar og verkefnavinna. Einungis er útikennsla yfir sumartímann.

# data[].attributes.body
Heilsubók barnsins er veigamikill þáttur í heilsustefnunni og leikskólastarfinu. Heilsubók barnsins hjálpar til við að ná settum markmiðum og hefur að geyma útfærð skráningarblöð varðandi ýmsar upplýsingar um barnið. Skráð er heilsufar, hæð og þyngd, félagsleg færni, úthald, þekking á litum og formum, hreyfifærni, næring og svefn, sjálfshjálp og færni í listsköpun (þróun teikninga)
Skráningin gerir okkur kleift að fylgjast með þroskaframvindu barnsins og er einnig tæki til að upplýsa foreldra um stöðu þess í leikskólanum.

# data[].attributes.body
Seljakot er í dag 4 deilda leikskóli en var lengi 3 deilda. Ný deild var opnuð í júní 2019. Börnin eru frá 1 til 6 ára og þar dvelja alls 74 börn. Deildirnar eru fjórar; Ból þar sem elstu börnin dvelja, á Koti er miðhópurinn og á Mýri og Móa eru yngstu börnin. Uppeldisstefna Seljakots byggir á skapandi starfi þar sem horft er til hugmyndafræði Reggio Emilia. Unnið er markvisst að þvÍ að virkja frumlega, skapandi og gagnrýna hugsun. Við erum líka heilsueflandi leikskóli. Einkunnarorð Seljakots eru jafnrétti- vinnsemd-tilitssemi-virðing-jákvæðni.

# data[].attributes.body
Heilsuleikskólinn Kór er sjálfstætt starfandi og staðsettur í Kópavogi. Leikskólinn starfar eftir Heilsustefnu Unnar Stefánsdóttur og viðmiðum Heilsueflandi leikskóla.
Í aðalnámskrá leikskóla eru heilbrigði og velferð skilgreind sem einn af sex grunnþáttum menntunar.  Á leikskólanum eru sex deildir/lundir með 113 nemendum frá 18 mánaða aldri til sex ára. Deildarnar/lundirnir draga nafn sitt annars vegar að Guðmundalundi sem er eitt kennileita nánasta umhverfis og hins vegar dyggðum en þær/þeir heita Friðarlundur, Vinalundur, Gleðilundur, Gæðalundur, Tryggðarlundur og Kærleikslundur. Leikskólinn Kór var vígður Heilsuleikskóli 1. desember 2008 og er kjörorð leikskólans „heilbrigð sál í hraustum líkama“.

# data[].attributes.body
Börnunum er skipt í hópa eftir aldri og þroska og eru verkefnin miðuð við hvern aldurshóp.
Börnin fara í skipulagðar stundir í hreyfingu og sköpun hjá fagstjórum að minnsta kosti einu sinni í viku. Á sumrin eru þessar stundir færðar út í náttúruna.

# data[].attributes.body
Leikskólinn Kór er grænfánaleikskóli þar sem bæði börn og starfsfólk læra að umgangast umhverfið og náttúruna af virðingu. Lærum að minnka rusl sem fer frá leikskólanum og  minnka vatns- og orkunotkun. Farið er sparlega með allt efni, það endurunnið og nýtt eins og við á auk þess að skila pappír, rafhlöðum og bylgjupappa í Sorpu. Síðast en ekki síst er lögð áhersla á að fræða bæði börn og starfsfólk um gagnsemi þess að endurnýta og skila til endurvinnslu.
Börnin læra einnig um sjálfbærni og er Kór með matjurtagarða, rifsberjarunna ofl.

# data[].attributes.body
Í leikskólanum er lögð áhersla á málörvun og er lestrarhvetjandi umhverfi á öllum deildum. Ritmál er sýnilegt til dæmis eru hillur og leiksvæði barnanna merkt með orðum og myndum. Stafir eru aðgengilegir fyrir börnin á ýmsan máta og hafa þau gott aðgengi að bókum. Í samverustundum eru lesnar og sagðar sögur með eða án mynda. Einnig er sungið og kenndar þulur og vísur. Farið er í ýmsa orða– og hugtakaleiki, tjáningu og spjallað saman. Unnið er með málörvunarleiki og þrautir, einnig með hlustun, rím, samstöfur, stafi, hljóðgreiningu, setningar og orð. Stuðst er meðal annars við námsefnið Markviss málörvun, Tölum saman og Ljáðu mér eyra.

# data[].attributes.body
8-9:30
Frjáls leikur/val/morgunmatur
9:30-11:00
Markviss málörvun/útivera/val
11:00-11:30
Samverustund
11:30-12:00
Hádegismatur
12:15-14:00
Útivera
14:00-14:30
Samverustund
14:30-15:00
Nónhressing
15:00-16:30
Val/frjáls leikur

# data[].attributes.body
Rannsóknir sýna að mataræði og næringarástand barna hefur áhrif á heilsu þeirra, þroska, vöxt og alhliða líðan. Heilsuleikskólar kappkosta því að auka velferð barna með góðri næringu og hefur Heilsustefna Unnar Stefánsdóttur sett sér næringarstefnu sem unnin er af næringarfræðingi og lýðheilsufræðingi í takti við opinberar ráðleggingar um mataræði og næringarefni. Þar sem næringarefni koma úr mismunandi matvælumer fjölbreytni í fæðuvali í hávegum höfð í Heilsuleikskólum auk þess sem mikil áhersla er lögð á að elda allan mat frá grunni. Með fjölbreytni að leiðarljósi er passað uppá að ráðlögðum dagskammti(RDS) sé náð og stuðlar fjölbreytnin um leið að heilbrigðum matarvenjum barnanna til framtíðar.

# data[].attributes.body
Leikefnið sem notað er á yngstu deildinni er alltaf það sem börnin hafa áhuga á hverju sinni. Við notum púsl, opin efnivið, ljósaborð og myndvarpa. Kennarar eru alltaf til taks, og sitja með þeim á gólfinu og sækja þau mikið í kennarana. Þau fá að ganga á milli svæða, þótt reynt sé að halda þeim eins lengi og úthald þeirra leyfir. Börn læra mikið í gengum leikinn og það ýtir undir þroska barna.

# data[].attributes.body
Útivisti er mjög mismunandi eftir deildum í Seljakoti. Á yngstu deild förum við ýmist út á morgnana eða eftir hádegi, en það fer eftir því hvað er verið að gera hverju sinni. Börnunum finnst gaman að ganga um garðinn og skoða, róla, hoppa eða vera í sandkassanum. Oft er farið í smágöngutúr í garðinum og alltaf er hægt að finna eitthvað nýtt og spennandi.

# data[].attributes.body
Samverustundir í Seljakoti eru aldurskiptar.  Það eru ávallt tvær samverustundir. Það skapast án efa meiri ró í minni hópum og þá náum við tala saman.  Á yngstu deildinni lesum við, notum loðtöflusögur, tónlist og blæ bangsa.

# data[].attributes.body
Skipt er  í tvo hópa, eldri börn og yngri þar sem  tveir kennarar vinna saman. Í hópastarfinu er unnið með vináttu, ég sjálfur og fjölskylduna. Farið er vettvangsferðir til að kynnast nærumhverfinu leikskólans, þar sem börnin uppgötva mikið og sjá margt sem vekur áhuga þeirra. Við skráum niður hvað barnið upplifir og áhuga þeirra á viðfangsefni dagsins.

# data[].attributes.body
Þann 6. Febrúar 2018 sl. var vináttuverkefni Barnaheilla innleitt á Seljakoti. Því er m.a. ætlað að fyrirbyggja einelti. Börnin fá að eiga bangsa í leikskólanum sem ber nafnið Blær og  á  hann sér hólf á deildinni.  Þau geta alltaf leitað til bangsans ef þau þurfa á honum að halda.
Bangsanum fylgir taska með sögum, leikjum og tónlist. Á leikskólanum er mikið unnið með tilfinningar eins og glaður, leiður, reiður og hissa og markmið er að börnin læri að þekkja inn á tilfinningar sínar.

# data[].attributes.body
7:30
Opnun
8:15-9:00
Morgunmatur
9:00-10:00
Frjáls leikur/flæði/ samverustund/ávaxtastund
10:00 10:50
Hópastarf/könnunarleikur/ vettfangsferðir/útivist
11:00-13:00
Hádagismatur-hvíld

13:00- 15:00
Róleg stund/frjáls leikur/ kaffitími
15:00- 16:30
Frjáls leikur/val/

# data[].attributes.body
Í fataklefanum eru börnin hvött til að klæða sig sjálf og biðja um hjálp ef þau þurfa. 4 til 5 börn eru þá saman og er það passlegur hópur. Börnin hafa alltaf kennara til leiðsagnar og aðstoðar.  Þetta er einnig góð leið til málörvunar og samskipta.

# data[].attributes.body
Farið er í könnunarleik 2 sinnum í viku og fara 4 börn í einu. Viðfangsefnið er verðlaus efniviður; áldósir, lyklar, eggjabakkar, keðjur og plastílát. Þar fá börnin tækifæri til að rannsaka efniviðinn sjálf sem þau hafa jafnvel séð áður. Hlutverk kennarans er skrá niður og fylgjast með leiknum, leyfa þeim að njóta sín og hugsa í lausnum.